**Информация относно напредъка на проект „За по-независим живот-интегрирани услуги за социално включване в общността или в домашна среда в община Карнобат”**

В Община Карнобат продължават дейностите във връзка с изпълнение на Проект „За по-независим живот-интегрирани услуги за социално включване в общността или в домашна среда в Община Карнобат” по процедура за директно възлагане чрез Оперативна програма „Развитие на човешките ресурси” 2014-2020 г. До момента са сключени 37 договора за услуга, от които 14 лица са от гр. Карнобат а останалите от селата **Сигмен, Глумче, Венец, Екзарх Антимово, Сан-Стефано, Сърнево**

На този етап включените потребители получават комплексна социална услуга социалната услуга домашен помощник и социален асистент в зависимост от нуждите им.

Сключени са 8 трудови договори с домашни помощници и социални асистенти в трудоспособна възраст, които преминаха въвеждащо и надграждащо обучение.

През месец март 2016 г. предстои да бъдат включени още минимум 80 потребители и минимум 74 лица персонал от ползвалите до 29.02.2016 г. услугите „Личен асистент” по схема „Нови алтернативи” в зависимост от разпределението на допустимите часове за обгрижване.

На лицата ползвали услугата „Личен асистент” , ще им бъде направена нова социална оценка, а асистентите ще преминат през процедура на подбор.

Проектът е в подкрепа на създаденото ново звено за услуги в домашна среда към **Домашен социален патронаж.**

Основна цел на проекта, който ще продължи до 31 май 2017 г. е превенция на зависимостта от институционален тип грижи, подобряване качеството на живот на деца и възрастни хора с увреждания и тежко болни лица с ограничения или в невъзможност за самообслужване и създаване на възможности за социално включване. На включените потребители е осигурен достъп до интегрирани услуги, въз основа на индивидуална оценка.

Потребителите, ще получават психологическа, здравна и социална подкрепа, според тяхната индивидуална потребност. С назначаването на персонала, ще се осигури възможност за реализация на пазара на труда на членовете на семействата, ангажирани с грижи за близки с трайни увреждания.

***„Настоящият документ е изготвен с финансовата помощ на Европейския социален фонд. Община Карнобат носи цялата отговорност за съдържанието на настоящия документ, и при никакви обстоятелства не може да се приема, като официална позиция на Европейския съюз или на Министерството на труда и социалната политика.”***